ΓΡΑΠΤΗ ΕΡΩΤΗΣΗ E-1351/00

υποβολή: Helmuth Markov (GUE/NGL) προς την Επιτροπή

(4 Μαΐου 2000)

Θέμα: Αναφορά για ραδιενεργό επιβάρυνση του μεταλλικού νερού από το ράδιο 226

Σύμφωνα με διάφορες ειδήσεις στα μέσα ενημέρωσης,φίσταται επί του παρόντος σημαντική αβεβαιότητα μεταξύ του κοινού στη Γερμανία, σε ό, τι αφορά τιςψηλές δόσεις ακτινοβολίας οι οποίες πιθανότατα αποτελούν κίνδυνο για τηνγεία σε μεταλλικό και επιτραπέζιο ύδωρ που πωλείται με διάφορες ονομασίες, λόγω τηςψηλής φυσικής παρουσίασης του ισοτόπου ραδίου 226.

1. Γνωρίζει η Επιτροπή επιστημονικές έρευνες ή έχει διεξαγάγει αυτή παρόμοιες έρευνες για να καθορίσει και να αξιολογήσει τη συγκέντρωση ραδιενεργών ουσιών σε τρόφιμα, και ιδιαίτερα για να αποκαλύψει ενδεχόμενο σύνδεσμο μεταξύ ακτινοβολίας και αυξημένου κινδύνου για καρκίνο;

2. Γνωρίζει η Επιτροπή, ότι στη Γερμανία (σε αντίθεση με άλλα κράτη μέλη της ΕΕ) δενφίστανται οδηγίες και οριακές τιμές για συγκεντρώσεις ραδίου 226 σε μεταλλικό και επιτραπέζιο ύδωρ; Εάν ναι, θεωρεί η Επιτροπή ότιφίσταται ανάγκη δράσης σε ευρωπαϊκό επίπεδο;

3. Γνωρίζει η Επιτροπή, ότιφίστανται τεχνικές λύσεις, για να μειωθεί η περιεκτικότητα σε φυσικό ράδιο 226 στο νερό (φίλτρα), ότι όμως αυτές δεν μπορούν να χρησιμοποιηθούν στη Γερμανία λόγω του κανονισμού περί μεταλλικού και επιτραπεζίου ύδατος; Διαβλέπει η Επιτροπή ανάγκη να ενεργοποιηθεί προς την κατεύθυνση ευρωπαϊκών κανόνων για τις τεχνικές διαδικασίες που ισχύουν κατά την εξαγωγή και παραγωγή μεταλλικού ύδατος;

4. Εξετάζει η Επιτροπή τη δυνατότητα να επεκτείνει τηνποχρέωση για σήμανση των τροφίμων και στα ραδιενεργά ισότοπα;

Απάντηση της κας Wallstrm εξ ονόματος της Επιτροπής

(22 Ιουνίου 2000)

1. Τα κράτη μέλη διαθέτουν τακτικό πρόγραμμα ελέγχου των επιπέδων ραδιενέργειας στο περιβάλλον, κατ'εφαρμογήν απαιτήσεως που ορίζεται στο άρθρο 35 της συνθήκης Ευρατόμ. Βάσει του άρθρου 36 της συνθήκης Ευρατόμ, τα αποτελέσματα της παρακολούθησης διαβιβάζονται στην Επιτροπή, συμπεριλαμβανομένων των πληροφοριών για τη ραδιενέργεια στο γάλα, στα άλλα τρόφιμα, στα επιφανειακά ύδατα και στο πόσιμο νερό.

Επιπλέον, τα κράτη μέλη διεξάγουν ελέγχους για τα επίπεδα της ραδιενέργειας στα τρόφιμα που εισάγονται από τρίτες χώρες που επλήγησαν από το ατύχημα του Τσερνομπίλ (κατ'εφαρμογήν του κανονισμού ΕΟΚ/737/90 του Συμβουλίου της 22 Μαρτίου 1990(1), ο οποίος προσφάτως παρατάθηκε μέχρι τον Μάρτιο του 2010)(2).

Το Ινστιτούτο Περιβάλλοντος του Κοινού Κέντρου Έρευνών (ΚΚΕρ) της Ευρωπαϊκής Επιτροπής οργανώνει, από το 1991, ετήσιες διεθνείς συγκρίσεις μεταξύ των εργαστηρίων των κρατών μελών που παρέχουν δεδομένα βάσει του άρθρου 36 της συνθήκης Ευρατόμ. Μεταξύ άλλων, οι συγκρίσεις κάλυψαν το νερό πηγής, το μεταλλικό νερό, το γάλα και τις μεικτές δίαιτες.

Η Επιτροπή δεν έχει πληροφορίες για τυχόν διαπιστωθέντα συσχετισμό μεταξύ των επιπέδων ραδιενέργειας στα τρόφιμα και της συχνότητας εμφάνισης καρκίνων.

2. Η τρέχουσα οδηγία για το πόσιμο νερό, η οδηγία 80/778/ΕΟΚ του Συμβουλίου της 15ης Ιουλίου 1980 περί της ποιότητας του πόσιμου νερού(3), η οποία καλύπτει το εμφιαλωμένο νερό που δεν είναι φυσικής προελεύσεως (π.χ. επιτραπέζιο νερό) δεν περιλαμβάνει ειδικές διατάξεις για τη ραδιενέργεια. Η νέα οδηγία για το πόσιμο νερό, η οδηγία 98/83/ΕΚ του Συμβουλίου της 3ης Νοεμβρίου 1998 σχετικά με την ποιότητα του νερού ανθρώπινης κατανάλωσης(4), η οποία πρέπει να έχει εφαρμοστεί μέχρι την 25η Δεκεμβρίου 2003, περιέχει διατάξεις για τη ραδιενέργεια. Οι διατάξεις αυτές δεν έχουν ακόμη ολοκληρωθεί (παραρτήματα ΙΙ και ΙΙΙ της οδηγίας) όπως προβλέπεται κατά την έκδοση της οδηγίας στις 3 Νοεμβρίου 1998. Σημειωτέον ότι η εν λόγω οδηγία δεν εφαρμόζεται στα μεταλλικά νερά.

3. Η Επιτροπή γνωρίζει ότι τα επίπεδα του ραδίου 226 στο νερό της βρύσης και στο εμφιαλωμένο νερό επηρεάζεται από τη μέθοδο επεξεργασίας του νερού, π.χ. η αφαίρεση του σιδήρου και του μαγγανίου προκαλεί επίσης μερική μεταφορά του ραδίου στις λυματολάσπες.

Η ειδική επεξεργασία για την αφαίρεση των φυσικών ραδιονουκλεϊδίων από το νερό απετέλεσε το αντικείμενο της έρευνας που χρηματοδότησε η Επιτροπήπό το 4ο Πρόγραμμα-πλαίσιο.

Σημειωτέον ότι τέτοιες τεχνικές εφαρμόζονται σπανίως στα μεταλλικά νερά, για τα οποία θεωρείται σημαντικό να διατηρούν την περιεκτικότητά τους σε ανόργανες ύλες.

4. Η επισήμανση των μεταλλικών νερών περιλαμβάνει, καλώς εχόντων των πραγμάτων, και τα φυσικά ραδιενεργά στοιχεία (ουράνιο, ράδιο).

(1) ΕΕ L 82 της 29.3.1990.

(2) ΕΕ L 75 της 24.3.2000.

(3) ΕΕ L 229 της 30.8.1980.

(4) ΕΕ L 330 της 5.12.1998.